IMISLab/GreekWikipedia huggingface dataset:
Αμάνθιο Ορτέγα

Ο Αμάνθιο Ορτέγα (Amancio Ortega Gaona, Μπουσδόνγκο, Λεόν, 28 Μαρτίου 1936) είναι Ισπανός επιχειρηματίας, ιδρυτής και ιδιοκτήτης της πολυεθνικής εταιρείας Inditex και των αλυσίδων καταστημάτων που της ανήκουν και ο δεύτερος πλουσιότερος άνθρωπος στον κόσμο το 2016.

 Γόνος Καστιλιανού υπαλλήλου των σιδηροδρόμων της Ισπανίας, ο Αμάνθιο Ορτέγα έζησε κατά την παιδική του ηλικία στη Λεόν και την Γκιπούθκοα για να καταλήξει στην Α Κορούνια όπου πραγματοποίησε τα πρώτα του επαγγελματικά βήματα. Το 1963 ίδρυσε την πρώτη του εταιρεία κατασκευάζοντας μπουρνούζια. Το 1975 εγκαινίασε το πρώτο κατάστημα Zara και εξαπλώθηκε σε όλη την Ισπανία. Δέκα χρόνια αργότερα, το 1985, ίδρυσε την εταιρεία Inditex που λειτούργησε ως ομπρέλα για τις διαφορετικές αλυσίδες καταστημάτων που σταδιακά κυριάρχησαν στον κόσμο: Bershka, Massimo Dutti, Pull & Bear, Zara και Stradivarius. Από το 2000 κι έπειτα αποτελεί σταθερά έναν από τους πλουσιότερους ανθρώπους στον κόσμο ενώ έχει δεχθεί κριτικές για την εγκατάσταση εργοστασιών σε χώρες του Τρίτου Κόσμου. Το 2011 παραιτήθηκε από την προεδρία της Inditex που ανέλαβε ο Πάβλο Ίσλα.Το 2001 ίδρυσε το Ίδρυμα Αμάνθιο Ορτέγα.
Προφήτης Ηλίας Εύβοιας

Για συνώνυμους οικισμούς στην Ελλάδα δείτε το λήμμα: Προφήτης Ηλίας (αποσαφήνιση) Ο Προφήτης Ηλίας είναι ακατοίκητος ημιορεινός οικισμός της Δροσιάς της Περιφερειακής Ενότητας Ευβοίας σε υψόμετρο 260 μέτρα.

 Ο Προφήτης Ηλίας βρίσκεται στην ηπειρωτική Στερεά Ελλάδα και είναι κτισμένος στους ανατολικούς πρόποδες του όρους Κτυπά (Μεσσάπιο) ενώ δυτικά του περνάει η ΕΟ Θήβας - Χαλκίδας. Απέχει 17,5 χλμ. ΝΔ. της Χαλκίδας με την οποία συνδέεται μέσω της παλιάς γέφυρας του Ευρίπου, 8 χλμ. Ν.-ΝΔ. της Δροσιάς και 26,5 χλμ. ΒΑ. της Θήβας. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Δροσιάς. Σύμφωνα με το πρόγραμμα Καλλικράτης μαζί με τη Δροσιά, την Κρόνια, την Ξυρόβρυση και τη νησίδα Κτηπονήσι αποτελούν την δημοτική κοινότητα Δροσιάς που υπάγεται στη δημοτική ενότητα Ανθηδώνος του Δήμου Χαλκιδέων και σύμφωνα με την απογραφή του 2011 δεν έχει μόνιμους κατοίκους.
Βραβεία Τόνυ

Τα Βραβεία Τόνι (αγγλ. Tony Awards) αναγνωρίζουν επιτεύγματα στο χώρο του θεάτρου του Μπρόντγουεϊ. Τα Βραβεία απονέμονται από το American Theatre Wing και το The Broadway League σε μία ετήσια τελετή στη Νέα Υόρκη για παραγωγές και εμφανίσεις του Μπρόντγουεϊ, ενώ ένα βραβείο απονέμεται για θέατρο της περιφέρειας. Τα βραβεία έχουν πάρει το όνομά τους από την Αντουανέτ Πέρι, η οποία ήταν συνιδρυτής του Αμερικανικού Θεατρικού Συνδέσμου (American Theatre Wing). Τα Βραβεία Τόνυ θεωρούνται η υψηλότερη τιμή στο χώρο του θεάτρου στις Ηνωμένες Πολιτείες και έχουν το ίδιο κύρος με τα αντίστοιχα Βραβεία Όσκαρ στο χώρο του κινηματογράφου, τα Βραβεία Γκράμι στη μουσική και τα Βραβεία Έμμυ στην τηλεόραση.

 Υπάρχουν 26 κατηγορίες βραβείων και επιπλέον αρκετά ειδικά βραβεία. Το 1947 απονεμήθηκαν 11 βραβεία, ενώ τα ονόματα και ο αριθμός των κατηγοριών έχουν αλλάξει με το πέρασμα των χρόνων. Καλύτερο Θεατρικό Έργο Καλύτερο Μιούζικαλ Καλύτερο βιβλίο Μιούζικαλ Καλύτερη πρωτότυπη μουσική επένδυση Καλύτερη αναβίωση θεατρικού έργου Καλύτερη αναβίωση μιούζικαλ Καλύτερη Α' Αντρική Ερμηνεία σε θεατρικό έργο Καλύτερη Α' Γυναικεία Ερμηνεία σε θεατρικό έργο Καλύτερη Α' Αντρική Ερμηνεία σε μιούζικαλ Καλύτερη Α' Γυναικεία Ερμηνεία σε μιούζικαλ Καλύτερη Β' Αντρική Ερμηνεία σε θεατρικό έργο Καλύτερη Β' Γυναικεία Ερμηνεία σε θεατρικό έργο Καλύτερη Β' Αντρική Ερμηνεία σε μιούζικαλ Καλύτερη Β' Γυναικεία Ερμηνεία σε μιούζικαλ Καλύτερη σκηνοθεσία θεατρικού έργου Καλύτερη σκηνοθεσία μιούζικαλ Καλύτερη χορογραφία Καλύτερη Ενορχήστρωση Καλύτερα σκηνικά θεατρικού έργου Καλύτερα σκηνικά μιούζικαλ Καλύτερα κοστούμια θεατρικού έργου Καλύτερα κοστούμια μιούζικαλ Καλύτερος σχεδιασμός φωτισμού θεατρικού έργου Καλύτερος σχεδιασμός φωτισμού μιούζικαλ Καλύτερος ηχητικός σχεδιασμός θεατρικού έργου Καλύτερος ηχητικός σχεδιασμός μιούζικαλ Βραβείο Τόνυ θεάτρου της περιφέρειας Ειδικό βραβείο Τόνυ Βραβείο Τόνυ διάκρισης για υπεροχή στο θέατρο Βραβείο Ισαμπέλ Στίβενσον Η ιστοσελίδα των Βραβείων Τόνυ Η ιστοσελίδα του American Theatre Wing Η ιστοσελίδα του The Broadway League
Βιντσέντζο Γκαλλίνα

Ο Βιντσέντζο Γκαλλίνα (Vincenzo Gallina, Ραβέννα Ιταλίας, 1795 - Χαλέπι Συρίας, 1842), ή και Βικέντιος Γκαλλίνα ή Βικέντιος Γαλλίνας, ήταν Ιταλός καρμπονάρος, φιλέλληνας που συμμετείχε στη συγγραφή του πρώτου Συντάγματος της Ελλάδος κατά τη διάρκεια της Α' Εθνοσυνέλευσης της Επιδαύρου.

 Ο Γκαλλίνα ήταν από τη Ραβέννα και αναφέρεται ως φιλελεύθερος δικηγόρος ή έμπορος («negoziante»). Συμμετείχε στην επανάσταση των Καρμπονάρων στη Ραβέννα και αναφέρεται από τα αρχεία της Αυστριακής Αστυνομίας το 1821 ως ένας από τους τέσσερις που αποτελούσαν το Consiglio Supremo Carbonico nelle Romagne και αργότερα ότι επιτρεπόταν να ξαναμπεί στο κράτος με όρο να εμφανίζεται κάθε 24 ώρες στις αρχές. Ο Λόρδος Βύρων τον αναφέρει σε επιστολή του στις αρχές του 1821 σαν έναν από τους αρχηγούς που συντόνιζε ο Κόμης Πιέτρο Γκάμπα. Μετά τις ταραχές της επανάστασης των Καρμπονάρων το 1821 εξορίστηκε και πήγε στην Ελλάδα με τον Λόρδο Βύρωνα και τον Κόμη Πιέτρο Γκάμπα (Conte Pietro Gamba), φίλο του Λόρδου Βύρωνα και φίλο και συναγωνιστή του ίδιου του Γκαλλίνα ο οποίος είχε και αυτός εξοριστεί. Μετά την Ελλάδα πήγε στην Αίγυπτο και τελικά στη Συρία όπου πέθανε στην πρωτεύουσά της Χαλέπι το 1842, σε ηλικία 47 ετών. Είχε έλθει στην Ελλάδα κατά την Επανάσταση του 1821 και συμμετείχε μαζί με τον Αλέξανδρο Μαυροκορδάτο και τον Θεόδωρο Νέγρη στη συγγραφή του πρώτου Συντάγματος της Ελλάδας, με τίτλο «Προσωρινόν Πολίτευμα της Ελλάδος», που ψηφίστηκε την 1 Ιανουαρίου 1822 στην Α' Εθνοσυνέλευση Επιδαύρου, έχοντας μαζί του κείμενα Ευρωπαϊκών ΣυνταγμάτωνΟ Τόμας Γκόρντον (Thomas Gordon) αναφέρει ότι το Σύνταγμα του 1821 γράφηκε κυρίως από έναν Ιταλό ονόματι Gallina, ενώ ο Ειρηναίος Θείρσιος, δίνει μια περιγραφή του: «ένας τέτοιος» (από τους φιλέλληνες που συμβουλεύονταν οι Έλληνες) «ήταν και ένας Ιταλός ονόματι Γκαλλίνα που είχε φέρει στην Ελλάδα ένα βιβλίο που περιείχε τα πιο μοντέρνα συντάγματα. Ήταν ένας θησαυρός που ο ιδιοκτήτης του δεν τον αποχωριζόταν ποτέ, ένα μαντείο που συμβουλευόταν και με τη βοήθεια του οποίου κατάφεραν να εγκαθιδρύσουν στην Ελλάδα ένα σύστημα που...»Ο Νικόλαος Σπηλιάδης συγγραφέας και πολιτικός της νεοσύστατης Ελλάδας που πήρε μέρος σε πολλές εθνοσυνελεύσεις, αναφέρει στα απομνημονεύματά του: «Οι συντάξαντες το σύνταγμα αυτό ήσαν ο Αλεξ. Μαυροκορδάτος, Θ. Νέγρης, Π. Πατρών Γερμανός, Αθ. Κανακάρης, Π. Νοταράς, Ιω. Ορλάνδος, Αναγ. Μοναρχίδης, Π.Σ. Ομηρίδης, Γ. Αινειάν, Δρόσος Μανσώλας, Ιω. Κωλλέτης και Φ. Καραπάνος, ωδηγήθησαν δε εις την σύνταξιν αυτού από τον φιλέλληνα Βικέντιον Γαλλίναν» και σε σημείωση λέγει: «άνευ του Γαλλίνα, οι πλειότεροι νομοθέται δεν ήσαν ικανοί να νομοθετήσωσι διότι εστερούντο τοιούτων γνώσεων πολιτείας, και τις εξ'αυτών ηρώτα ποιόν εκ των δύο σωμάτων είναι ο βασιλεύς, και δυσηρεστείτο διότι έγεινεν ο Μαυροκορδάτος βασιλεύς». Το 1835 έλαβε Αργυρό νόμισμα από το κράτος σε αναγνώριση της συνεργασίας του στη σύνταξη του Συντάγματος της Επιδαύρου. Το όνομά του έχει δοθεί σε δρόμο στη Ραβέννα της Ιταλίας.
Κατάλογος αστέρων του Ιππαρίου

Ο παρών κατάλογος αστέρων του Ιππαρίου παραθέτει τους σημαντικότερους αστέρες στον αστερισμό Ιππάριον κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N.D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N.G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. «SIMBAD Astronomical Database». Centre de Données astronomiques de Strasbourg. Ανακτήθηκε στις 2 Ιανουαρίου 2007. Gould, B.A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 19 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Απαράν

Το Απαράν (αρμενικά: Ապարան) είναι πόλη και αστική δημοτική κοινότητα στην Αρμενία που βρίσκεται στην επαρχία Αραγκατσότν, περίπου 50 χιλιόμετρα βορειοδυτικά της πρωτεύουσας Γερεβάν. Από την απογραφή του 2011, ο πληθυσμός της πόλης ήταν 6.451. Σύμφωνα με την επίσημη εκτίμηση του 2016, το Απαράν έχει πληθυσμό περίπου 5.300 κατοίκων.

 Πιστεύεται ευρέως ότι το όνομα Απαράν προέρχεται από την αρμενική λέξη Απαράνκ· που σημαίνει βασιλικό παλάτι. Ωστόσο, ανά τους αιώνες, η πόλη ήταν γνωστή με διαφορετικά ονόματα, συμπεριλαμβανομένων των Κασάγ, Παραζναβέρτ, Αμπαράν και Αμπαράν Βερίν. Αργότερα, ήταν γνωστή ως Μπας Απαράν (Բաշ Ապարան) μέχρι το 1935, όταν το όνομα άλλαξε τελικά σε Απαράν. Το Απαράν βρίσκεται επί του αυτοκινητόδρομου M-3 που συνδέει την πρωτεύουσα της Αρμενίας Ερεβάν με την πρωτεύουσα της Γεωργίας Τιφλίδα. Ένα δίκτυο περιφερειακών δρόμων συνδέει την πόλη με τα γύρω χωριά, καθώς και με τις περιφέρειες Σιράκ και Αρμαβίρ.
Χάνα Μιλς

Η Χάνα Μιλς (γενν. 29 Φεβρουαρίου 1988) είναι Βρετανίδα ιστιοπλόος. Συμμετέχει στην κλάση 470. Είναι η ολυμπιονίκης του 2016 στα 470 γυναικών, μαζί με τη Σάσκια Κλαρκ.

 Γεννήθηκε στο Κάρντιφ της Ουαλίας τον Φεβρουάριο του 1988. Ξεκίνησε ιστιοπλοΐα στο Ιστιοπλοΐκό Κέντρο Κάρντιφ, όταν ήταν μόλις 8 χρονών, αφού δοκίμασε ιστιοπλοΐα στις διακοπές της στην Κορνουάλη.
NGC 990

Ο NGC 990 είναι ελλειπτικός γαλαξίας ο οποίος βρίσκεται στον αστερισμό Κριό και απέχει περίπου 153 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Ουίλιαμ Χέρσελ (William Herschel) το 1786.

 Δεδομένα για το NGC 990 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 990 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 990 στο Wikimedia Commons
Εκτροχιασμός συρμού στο Μεράνο

Ο εκτροχιασμός στο Μεράνο σημειώθηκε στις 12 Απριλίου 2010 όταν ένα τρένο εκτροχιάστηκε μεταξύ Λατς (Latsch) και Καστέλμπελ (Kastelbell), κοντά στο Μεράνο της Ιταλίας, μετά από κατολίσθηση, προκαλώντας εννέα θανάτους και τραυματισμό 28 ατόμων.

 Στις 9:03 τοπική ώρα (7:03 UTC ), ένα τρένο Stadler GTW με δύο επιβατικά βαγόνια, που εκτελούσε η STA Südtiroler, εκτροχιάστηκε στο Καστέλμπελ - Τσαρς μετά από κατολίσθηση. Εννέα άνθρωποι έχασαν τη ζωή τους όταν το τρένο εκτροχιάστηκε και άλλοι 28 τραυματίστηκαν, επτά σοβαρά. Η κατολίσθηση που φέρεται να εκτροχιάστηκε το τρένο πιστεύεται ότι προκλήθηκε από έκρηξη σωλήνα άρδευσης ή από βαλβίδα που έμεινε κατά λάθος ανοιχτή. Το τρένο εκτελούσε περιφερειακό δρομολόγιο, ταξίδευε μεταξύ Μάλλες Βενόστα και Μεράνο , στη γραμμή Vinschgau, η οποία άνοιξε ξανά το 2005 Το ιταλικό πρακτορείο ειδήσεων ANSA ανέφερε ότι ένα από τα τρία βαγόνια του τρένου γέμισε λάσπη από την κατολίσθηση και οι διασώστες έσκαβαν μανιωδώς με φτυάρια και αξίνες για να προσπαθούν να φτάσουν στα θύματα. Ένας δημοσιογράφος της τηλεόρασης "Sky Italia" είπε ότι καπνός υψωνόταν από τα συντρίμμια και ελικόπτερα πετούσαν από πάνω. Ο σιδηρόδρομος είναι εξοπλισμένος με προηγμένους αισθητήρες για να σταματούν τα τρένα σε περίπτωση κατολισθήσεων, αλλά δεν μπορούσαν να λειτουργήσουν επειδή η λάσπη έπεσε τη στιγμή που περνούσε το τρένο. Διενεργείται έρευνα η αιτία θραύστης του σωλήνα άρδευσης. Η τοπική κοινοπραξία υδραγωγείων αρνείται την πιθανότητα να προκλήθηκε η κατολίσθηση από τον σωλήνα, καθώς πρόκειται για μικρό σωλήνα (65 διαμέτρου mm), και λειτουργούσε τέλεια μέχρι τις 8:00 CEST περίπου. Φωτογραφίες από το ατύχημα (BBC) Διαδραστικό γραφικό του ατυχήματος (La Repubblica) Βίντεο (Corriere TV)
Γιώργος Γερολυμάτος

Ο Γιώργος Γερολυμάτος (Θήβα, 7 Σεπτεμβρίου 1952 - ) είναι Έλληνας τραγουδιστής και ηθοποιός. Ξεκίνησε την καριέρα του στις αρχές της δεκαετίας του 1970, σαν λαϊκός καλλιτέχνης. Διακρινόταν για την εκλεπτυσμένη του παρουσία στο πάλκο και την αισθαντική φωνή του. Ήταν από τους πιο γνωστούς ερμηνευτές της περιόδου του Νέου Κύματος της ελληνικής δισκογραφίας. Εντυπωσιακός στο παρουσιαστικό και γυμνασμένος, ήταν ο πρώτος άνδρας που φωτογραφήθηκε ημίγυμνος για την ελληνική έκδοση του περιοδικού Playboy, στο πρωτοχρονιάτικο τεύχος του 1990.

 Ο Γ. Γερολυμάτος πέρασε τα παιδικά του χρόνια στην Κεφαλονιά, από όπου καταγόταν ο πατέρας του. Σε ηλικία 19 ετών ήρθε στην Αθήνα και εντάχθηκε στα συγκροτήματα Formost και Idols, ως ντράμερ και frontman, ενώ παράλληλα σπούδαζε σκηνοθεσία στη Σχολή Σταυράκου. Ο πρώτος προσωπικός του δίσκος, σε μουσική του Γιάννη Γλέζου και στίχους του Λευτέρη Παπαδόπουλου παρουσιάσθηκε το 1971. Ακολούθησαν πολλές συνεργασίες του με κορυφαίους συνθέτες, όπως οι Γιώργος Κατσαρός, Μίμης Πλέσσας, Χρήστος Νικολόπουλος, Γιώργος Χατζηνάσιος, Γιάννης Σπανός, Απόστολος Καλδάρας κ.ά. Έχει εκδώσει 22 προσωπικά άλμπουμ, ενώ έχει τιμηθεί επτά φορές με χρυσό δίσκο και μια φορά με πλατινένιο. Στις διακρίσεις του περιλαμβάνονται επίσης, δυο χρυσά βραβεία στα διεθνή Φεστιβάλ Τραγουδιού του 1986 (της ZDF) και του 1987 (στη Σόφια), με έργα του Γιώργου Κατσαρού. Έχει συνεργαστεί με κορυφαίους Έλληνες ερμηνευτές όπως Γιάννης Πάριος, Μαρινέλλα, Τόλης Βοσκόπουλος, Στράτος Διονυσίου, Δούκισσα, Βίκυ Μοσχολιού, Ρίτα Σακελλαρίου, Πάνος Γαβαλάς, Μανώλης Αγγελόπουλος και πολλούς άλλους. Επίσης συμμετείχε σε πολλές ελληνικές ταινίες. Έχει εμφανιστεί με μεγάλη επιτυχία σε Αμερική, Αυστραλία, Ευρώπη και Νότια Αφρική, όπου υπάρχει Ελληνισμός. Διετέλεσε πρόεδρος στην Ένωση Τραγουδιστών Ελλάδας επί τέσσερα χρόνια και μέλος του διοικητικού συμβουλίου του ΕΡΑΤΩ-Φορέα διανομής δικαιωμάτων Ελλήνων Τραγουδιστών. Στις εκλογές του Δεκεμβρίου του 2015 επανεξελέγη στο διοικητικό συμβούλιο του Ερατώ όπου είναι και αντιπρόεδρος. Επίσης είναι μέλος της επιτροπής τιμητικών συντάξεων του Υπουργείου Πολιτισμού. Είναι δημοτικός σύμβουλος στον δήμο Καλλιθέας επί σειρά ετών. Διετέλεσε αντιπρόεδρος του σωματείου ΘΗΣΕΑΣ κατά των ναρκωτικών την περίοδο 2010-2015. Έχει τραγουδήσει σε πάρα πολλές εκδηλώσεις για κοινωνικούς, πολιτιστικούς και αθλητικούς σκοπούς αφιλοκερδώς. Το Μάρτιο του 2011 πήρε μέρος στο σόου φιλανθρωπικού χαρακτήρα Dancing with the Stars με μεγάλη επιτυχία. Στις 24/1/2016 βραβεύθηκε από τον δήμο Κέρκυρας για την πολυετή προσφορά του στο ελληνικό τραγούδι. Στις εκλογές για το διοικητικό συμβούλιο του ΕΡΑΤΩ (Οργανισμός συγγενικών δικαιωμάτων των τραγουδιστών) τον Μάιο του 2019 επανεξελέγη στην θέση του αντιπροέδρου, καθώς και στις εκλογές τον Νοέμβριο του 2022 επανεξελέγη για τρίτη συνεχόμενη τριετία στην θέση του αντιπροέδρου. Στις δημοτικές εκλογές τον Μάιο του 2019 επανεξελέγη δημοτικός σύμβουλος Καλλιθέας σε μία από τις πρώτες θέσεις. Ήταν αθλητής του δεκάθλου στον Πανελλήνιο Γυμναστικό Σύλλογο (ΠΓΣ). Είναι παντρεμένος με τη Μαρία Βλασιάδη έχει δύο παιδιά. Ο Γιώργος Γερολυμάτος στο ishow.gr
Εσπρέσο μαρτίνι

Το εσπρέσο μαρτίνι είναι κρύο αλκοολούχο ποτό με καφεΐνη που παρασκευάζεται με εσπρέσο, λικέρ καφέ και βότκα. Δεν είναι αληθινό μαρτίνι καθώς δεν περιέχει ούτε τζιν ούτε βερμούτ, αλλά είναι ένα από τα πολλά ποτά που ενσωματώνουν τον όρο στα ονόματά τους.

 Υπάρχουν αρκετοί ισχυρισμοί για την προέλευση του εσπρέσο μαρτίνι. Ένας από τους πιο συνηθισμένους ισχυρισμούς είναι ότι δημιουργήθηκε από τον Ντικ Μπράντσελ στα τέλη της δεκαετίας του 1980 ενώ βρισκόταν στο Fred's Club στο Λονδίνο για μια νεαρή κοπέλα που ζήτησε κάτι που θα «με ξυπνήσει και μετά θα με γαμήσει». Ο Μπράντσελ έχει κάνει αυτόν τον ισχυρισμό σε ένα βίντεο που κυκλοφόρησε ευρέως. Ο Μπράντσελ έχει επίσης αναφερθεί σχετικά με τις συνθήκες της εφεύρεσης του ποτού, «Η καφετιέρα στο Soho Brasseries ήταν ακριβώς δίπλα στο σταθμό όπου σέρβιρα ποτά. Ήταν ένας εφιάλτης, καθώς υπήρχαν κατακάθια καφέ παντού, έτσι ο καφές ήταν πολύ στο μυαλό μου. Και όλα αφορούσαν τη βότκα τότε – την έπιναν όλοι οι άνθρωποι.» Οι συνταγές για ένα μαρτίνι εσπρέσο ποικίλλουν ανάλογα με την πηγή. Παραδοσιακά, περιλαμβάνουν Kahlúa ή Tia Maria. To Difford's Guide συνιστά 1,5 ουγκιά (44 ml) βότκας, 1 ουγκιά (30 ml) ζεστού καφέ εσπρέσο και 2/3 ουγκιάς (20 ml) λικέρ καφέ. Τα υλικά χύνονται σε ένα σέικερ γεμάτο με πάγο. Το μείγμα στη συνέχεια ανακινείται, στραγγίζεται και χύνεται σε παγωμένο ποτήρι μαρτίνι. Το ρόφημα γαρνίρεται με κόκκους καφέ (και ίσως ξύσμα λεμονιού) και σερβίρεται.
Μαξιμιλιανός Φίλιππος Ιερώνυμος του Λόιχτενμπεργκ

Ο Μαξιμιλιανός-Φίλιππος-Ιερώνυμος, γερμ. Maximilian-Phipill-Hieronymus (30 Σεπτεμβρίου 1638 - 20 Μαρτίου 1705) από τον Οίκο του Βίττελσμπαχ ήταν δούκας της Βαυαρίας-Λόιχτενμπεργκ (1650-1705) και επίτροπος κατά την ανηλικιότητα του ανιψιού του Μαξιμιλιανού Β΄.

 Γεννήθηκε στο Μόναχο και ήταν ο δευτερότοκος γιος του Μαξιμιλιανού Α΄ εκλέκτορα της Βαυαρίας και της Μαρίας-Άννας των Αψβούργων, κόρης του Φερδινάνδου Β΄ της Γερμανίας. Το 1650 ο Μαξιμιλιανός Α΄ αντάλλαξε το λαντγκραβάτο του Λόιχτενμπεργκ του αδελφού του Αλβέρτου με την κομητεία του Χάαγκ που κατείχε. Έδωσε το Λόιχτενμπεργκ στον Μαξιμιλιανό-Φίλιππο-Ιερώνυμο μαζί με την κυριότητα του Σβάμπεγγ. Ο Μαξιμιλιανός-Φίλιππος-Ιερώνυμος επίσης απέκτησε τις κυριότητες του Άνγκελμπεργκ και του Ματσίς από τους Φούγκερ. Απεβίωσε το 1705 στο Τούρκχαϊμ και το Λόιχτενμπεργκ αποδόθηκε στον ανιψιό του Μαξιμιλιανό Β΄, που το ενσωμάτωσε στο εκλεκτοράτο της Βαυαρίας. Νυμφεύτηκε το 1668 την Μαυρικία-Φεβρωνία ντε Λα Τουρ ντ' Ωβέρν, κόρη του Φρειδερίκου-Μαυρικίου δούκα του Μπουγιόν· δεν απέκτησε απογόνους.
Άγιος Παντελεήμονας Ηρακλείου

Ο Άγιος Παντελεήμονας είναι οικισμός της κοινότητας Αχεντριά, της δημοτικής ενότητας (τέως δήμου) Αστερουσίων, του δήμου Αρχανών-Αστερουσίων, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης. Μέχρι το 1976 ο οικισμός ονομαζόταν Μαριδάκι.

 Ο Άγιος Παντελεήμονας είναι παράλιος οικισμός στο Ν.ΝΑ. τμήμα του νομού Ηρακλείου, στους ανατολικούς πρόποδες του Κόφινα και στον δυτικό μυχό του όρμου Τσούτσουρου, σε μέσο σταθμικό υψόμετρο 20. Απέχει 68 χλμ. περίπου ΝΑ. του Ηρακλείου. Ο οικισμός εμφανίζεται το 1976 ως μετονομασία του οικισμού Μαριδάκι. Με το ΦΕΚ 244Α - 04/12/1997 αποσπάστηκε από την κοινότητα Αχεντριά και προσαρτήθηκε στον δήμο Αστερουσίων. Με το ΦΕΚ 87Α - 07/06/2010 αποσπάστηκε από τον δήμο Αστερουσίων και προσαρτήθηκε στον δήμο Αρχανών-Αστερουσίων. Η παραλία «Μαριδάκι», δυτικά του οικισμού, ονομασία με την οποία ήταν παλαιότερα γνωστός ο Άγιος Παντελεήμονας. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (εκδ. Βαρελάς) Χάρτες «ROAD» (Κρήτη 1:250.000) eetaa.gr
Κύπελλο Μεγάλης Ελλάδος

Το Κύπελλο Μεγάλης Ελλάδος υπήρξε μια ετήσια ποδοσφαιρική διοργάνωση, στην οποία μετείχαν ο Κυπελλούχος Ελλάδος και ο Κυπελλούχος Κύπρου της προηγούμενης σεζόν. Η επίσημη επωνυμία της διοργάνωσης ήταν «Κύπελλον Φιλίας Μητρός Ελλάδος και διεξήχθη από το 1969 ως το 1973, καθώς και το 1976.

 Το Κύπελλο Μεγάλης Ελλάδος καθιερώθηκε την περίοδο της επτάχρονης δικτατορίας της 21ης Απριλίου (1967-1974) με πρωτοβουλία της Γενικής Γραμματείας Αθλητισμού, η οποία είχε αθλοθετήσει το σχετικό έπαθλο. Διεξήχθησαν πέντε διοργανώσεις από το 1969 ως το 1973 και μετά την πτώση της χούντας των συνταγματαρχών διακόπηκε. Οι αγώνες του Κυπέλλου Μεγάλης Ελλάδας ήταν διπλοί, με τον πρώτο να διεξάγεται στην έδρα της κυπριακής ομάδας και τον δεύτερο να διεξάγεται στην Ελλάδα συνήθως Απρίλιο ή Μάιο. Το 1976 έγινε ένας ακόμα διπλός τελικός με αντίστροφη σειρά (ο πρώτος στην Ελλάδα και ο δεύτερος στην Κύπρο), σε μια απόπειρα να ξεκινήσει ξανά η διοργάνωση, αλλά δεν υπήρξε συνέχεια, αφού την επόμενη σεζόν οι κυπελλούχες ομάδες Ελλάδος και Κύπρου, Ηρακλής Θεσσαλονίκης και ΑΠΟΕΛ αντίστοιχα, κληρώθηκαν αντίπαλες στον α΄ γύρο στο Κύπελλο Κυπελλούχων Ευρώπης (προκρίθηκε το ΑΠΟΕΛ με 0-0, 2-0), με αποτέλεσμα να μην έχει νόημα πλέον η επανάληψη της συνάντησης ως Κύπελλο Μεγάλης Ελλάδος. Σε όλες τις διοργανώσεις νικήτριες αναδείχθηκαν οι ομάδες της Ελλάδας. εφ. "Αθλητική Ηχώ", 3/4/1969. εφ. "Αθλητική Ηχώ", 22/4/1969. εφ. "Μακεδονία", 2/4/1970. εφ. "Μακεδονία", 7/5/1970. εφ. "Μακεδονία", 2/4/1971. εφ. "Μακεδονία", 22/4/1971. εφ. "Αθλητική Ηχώ", 6/4/1972. εφ. "Αθλητική Ηχώ", 20/4/1972. εφ. "Μακεδονία", 22/9/1973. εφ. "Μακεδονία", 15/11/1973. εφ. "Αθλητική Ηχώ", 29/4/1976.
575 Ρενάτε

Η Ρενάτε (Renate) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,784. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Ρενάτε εκτιμάται σε 21,26 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,171. Η Ρενάτε περιστρέφεται γύρω από τον εαυτό της μία φορά κάθε 3 ώρες και 41 λεπτά, μία σχετικά γρήγορη περιστροφή. Τροχιά από το JPL (Java) / Εφημερίδα
Ασοσιασιόν Σπορτίβ Βιτά Κλεμπ

Η Ασοσιασιόν Σπορτίβ Βιτοριά Κλαμπ (γαλλικά: Association Sportive Vitoria Club) είναι αθλητικός σύλλογος στην Κινσάσα της Λαϊκής Δημοκρατίας του Κονγκό. Χρώματα του συλλόγου είναι το πράσινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ ντε Μαρτύρ, χωρητικότητας 80.000 θεατών.

 Ο σύλλογος ιδρύθηκε το 1935 με την ονομασία «Φουτμπόλ Κλαμπ Ρεναισσάνς» (Football Club Renaissance). Το 1939 πήρε την ονομασία «Ασοσιασιόν Σπορτίβ Ντιάμπλ Ρουζ» (Association Sportive Diables Rouges). Η ονομασία του συλλόγου άλλαξε και πάλι το 1942 σε «Ασοσιασιόν Σπορτίβ Βιτοριά Κλαμπ» (Association Sportive Vitoria Club). Το 1972 μετονομάστηκε σε «Ασοσιασιόν Σπορτίβ Βιτά Κλαμπ» (Association Sportive Vita Club). Η ονομασία «Ασοσιασιόν Σπορτίβ Βιτοριά Κλαμπ» επανήλθε το 1990. Τελευταία ενημέρωση: 29 Αυγούστου 2018.ΕγχώριεςΠρωτάθλημα ΛΔ ΚονγκόΠρωταθλήτρια (14): 1970, 1971, 1972, 1973, 1975, 1977, 1980, 1988, 1993, 1997, 2003, 2010, 2015, 2018Κύπελλο ΛΔ ΚονγκόΚυπελλούχος (9): 1971, 1972, 1973, 1975, 1977, 1981, 1982, 1983, 2001Σούπερ Καπ ΛΔ ΚονγκόΝικήτρια (1): 2015ΔιεθνείςΚύπελλο Πρωταθλητριών ΑφρικήςΝικήτρια (1): 1973 Ασοσιασιόν Σπορτίβ Βιτά Κλεμπ, επίσημος λογαριασμός στο Facebook.
Αρχισυντάκτης Λύνγκε

Ο Αρχισυντάκτης Λύνγκε (νορβηγικά: Redaktør Lynge) είναι μυθιστόρημα του Κνουτ Χάμσουν που κυκλοφόρησε το 1893. Ήταν το πρώτο από τα μυθιστορήματα του Χάμσουν. Με τον Αρχισυντάκτη Λύνγκε, ο Χάμσουν πηγαίνει ακόμα πιο μακριά από το ψυχολογικό μυθιστόρημα που σημείωσε στην Πείνα και τα Μυστήρια, περιλαμβάνοντας σε αυτό τα πολιτικά θέματα. Το βιβλίο γνώρισε πολύ μεγάλη επιτυχία και είναι το πρώτο έργο τουνομπελίστα λογοτέχνη που επανεκδόθηκε.

 Ο κύριος χαρακτήρας του βιβλίου, Αρχισυντάκτης Λύνγκε στην Εφημερίδα Gazetten, είναι μια καρικατούρα του Olaf Thommessen, συντάκτη του World Walk. Για πρώτη φορά στη Νορβηγία κυβερνά η αριστερά. Ο λαός έχει απογοητευτεί. Πολιτικοί αριβίστες εκμεταλλεύονται τα πάντα προς όφελος τους. Ο αριστερός Τύπος δεν υποστηρίζει την αλήθεια, αλλά με κάθε μέσον, επιδιώκει την αύξηση της κυκλοφορίας των φύλλων του, την αύξηση των κερδών και την πολιτική επιρροή του. Ο Λύνγκε, ο αριστερός αρχισυντάκτης της αριστερής εφημερίδας Γκαζέτα, είναι αποφασισμένος να γίνει κυρίαρχος των Νορβηγικών εφημερίδων, και να αυξήσει τα κέρδη του και την επιρροή του και γίνεται αδίστακτος.Στο αντίγραφο που απέστειλε ο Hamsun στον φίλο του στο Bergen, ο Køhler Olsen, έγραψε ως αφοσίωση: Αυτό το έργο είναι από εκείνες τις μέρες που νόμιζα ότι κλήθηκα να δοκιμάσω άλλους. Ο Χάμσουν εμπνεύστηκε τον κυνικό αδίστακτο αρχισυντάκτη Λύνγκε από τον Olaf Thommessen, διάσημο αρχισυντάκτη αριστερής εφημερίδας της εποχής. Το έργο του Χάμσουν θεωρήθηκε η πρώτη προσωπική επίθεση στην ιστορία της νορβηγικής λογοτεχνίας προς τον αρχισυντάκτη Thommessen. Το αντίγραφο είναι προς το παρόν διαθέσιμο στην Βιβλιοθήκη του Πανεπιστημίου του Bergen.
Soul To Soul

Το Soul To Soul είναι το τρίτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 30 Σεπτεμβρίου του 1985 μέσω της δισκογραφικής εταιρείας "Epic Records". Επανεκδόθηκε τον Μάρτιο του 1999 με δύο επιπλέον κομμάτια και μία συνέντευξη του Βον.Στον δίσκο συμμετείχαν ο σαξοφωνίστας Τζο Σάμπλετ και ο κιμπορντίστας Ρις Γουάινανς. Την περίοδο των ηχογραφήσεων, ο Βον είχε εθιστεί σε μεγάλο βαθμό στην κοκαΐνη, με αποτέλεσμα στα τέλη του 1986 να εισαχθεί σε νοσοκομείο στο Λουντβιχσχάφεν, κατά την διάρκεια της ευρωπαϊκής τους περιοδείας, λόγω αφυδάτωσης που προκλήθηκε από την χρόνια χρήση αλκοόλ και ναρκωτικών. Μετά από δύο εβδομάδες θεραπείας στο Λονδίνο, ξεκίνησε αποτοξίνωση για ένα μήνα στο νοσοκομείο Πίτσφορντ της Ατλάντα, ξεφεύγοντας από τους εθισμούς του.Ο δίσκος έλαβε θετικές κριτικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,9 / 5 και ο Robert Christgau με B+.

 1. Say What! (Vaughan) - 5:23 2. Lookin' Out the Window (Bramhall) - 2:48 3. Look at Little Sister (Hank Ballard) - 3:08 4. Ain't Gone 'n' Give Up on Love (Vaughan) - 6:07 5. Gone Home (Eddie Harris) - 3:07 6. Change It (Bramhall) - 3:57 7. You'll Be Mine (Dixon) - 3:46 8. Empty Arms (Vaughan) - 3:03 9. Come On (Part III) (Earl King) - 4:31 10. Life Without You (Vaughan) - 4:18 Soul To Soul (άλμπουμ) Επίσημη κυκλοφορία: 30 Σεπτεμβρίου 1985 Soul To Soul (άλμπουμ)Ηνωμένες Πολιτείες (RIAA Certification): Πλατινένιος Καναδάς (CRIA Certification): Χρυσός Οι μουσικοί οι οποίοι ηχογράφησαν το "Soul To Soul" ήταν οι εξής: Στίβι Ρέι Βον - κιθάρα, φωνητικά Τόμι Σάνον - μπάσο, φωνητικά στο "Say What!" Κρις Λέιτον - τύμπανα, φωνητικά στο "Say What!" Ρις Γουάινανς - πλήκτρα, φωνητικά στο "Say What!"Γκεστ συμμετοχέςΤζο Σάμπλετ - σαξόφωνο στο "Lookin' Out the Window" και "Look at Little Sister" Soul To Soul - Stevie Ray Vaughan | Songs, Reviews, Credits, Awards | AllMusic Stevie Ray Vaughan - Soul To Soul (album review) | Sputnikmusic Stevie Ray Vaughan & Double Trouble - Soul To Soul (Vinyl, LP)
Νικόλαος Αρτεμιάδης

Ο Νικόλαος Αρτεμιάδης (Κωνσταντινούπολη, 1917 – Αθήνα, 11 Οκτωβρίου 2010) ήταν Έλληνας μαθηματικός. Διετέλεσε πρόεδρος της Ακαδημίας Αθηνών το 2000. Υπήρξε μέλος της Ελληνικής Μαθηματικής Εταιρείας, της οποίας διετέλεσε πρόεδρος κατά το 1977-1979, της Εθνικής Μαθηματικής Επιτροπής της Ακαδημίας Αθηνών, της οποίας είναι τακτικό μέλος από το 1986, της Αμερικανικής Μαθηματικής Εταιρείας (American Mathematical Society, AMS) και της Mathematical Association of America, καθώς και άλλων διεθνών επιστημονικών εταιρειών.

 Σπούδασε μαθηματικά στο Αριστοτέλειο Πανεπιστήμιο Θεσσαλονίκης και υπηρέτησε στη μέση εκπαίδευση, σε σχολεία της Αθήνας (1943-1951). Συνέχισε τις σπουδές του στή Σορβόννη (1951-1958), όπου απέκτησε δύο διπλώματα ανώτερων σπουδών, στην ανάλυση και στην «άλγεβρα και θεωρία αριθμών», και αναγορεύθηκε διδάκτορας των Μαθηματικών Επιστημών [Docteur es Sciences Mathematiques (Doctorat d'Etat) avec la mention «tres honorable»]. Από το 1958 μέχρι του 1975 δίδαξε ως καθηγητής στις H.Π.A., στα πανεπιστήμια του Γουισκόνσιν και του Southern Illinois, καθώς και στο Αριστοτέλειο Πανεπιστήμιο Θεσσαλονίκης κατά το διάστημα 1960-1961. Το 1975 επανήλθε ως τακτικός καθηγητής στην A΄ Έδρα Μαθηματικών του Πανεπιστημίου Πατρών, στην οποία είχε εκλεγεί (1966), αλλά είχε αρνηθεί να ορκισθεί (1967) λόγω της δικτατορίας των συνταγματαρχών. Στο Πανεπιστήμιο Πατρών δίδαξε μέχρι το 1984, οπότε αποχώρησε ως ομότιμος. Διετέλεσε κοσμήτορας της Φυσικομαθηματικής Σχολής (1975-1976) και Συγκλητικός (1977-1978) του Πανεπιστημίου Πατρών, ως και μέλος της διοικούσας επιτροπής του Πανεπιστημίου Κρήτης (1980-1981). Συμμετέσχε ως έφεδρος αξιωματικός στον B΄ Παγκόσμιο Πόλεμο και μετέπειτα (62 μήνες), τιμήθηκε με το «Μετάλλιο Εξαιρέτων Πράξεων» και του «Β’ αργυρού σταυρού μετά ξιφών». Το 2000 ο Πρόεδρος της Ελληνικής Δημοκρατίας του απένειμε το παράσημο του «Ανώτερου Ταξιάρχη του Τάγματος του Φοίνικος». To 2005 βρέθηκε στο επίκεντρο της μαθηματικής δημοσιότητας λόγω του βιβλίου του History of Mathematics from a Mathematician's Vantage Point (AMS, 2004). Συγκεκριμένα, κατηγορήθηκε ότι το υλικό για το βιβλίο είναι πιστή αντιγραφή (λογοκλοπή) του βιβλίου του Μόρρις Κλάιν Mathematical Thought from Ancient to Modern Times (Oxford University Press, 1972). Μετά από τις κατηγορίες αυτές, η AMS απέσυρε το βιβλίο δια παντός. Επίσης λογοκλοπή εγινε και στο βιβλίο που εξεδόθη από την ΕΜΕ. «Στοιχειώδης Γεωμετρία απο ανώτερη σκοπιά». Αντέγραψε το περίφημο βιβλιο του Moise. `Ενα άλλο βιβλίο του Ν. Αρτεμιάδη είναι το Εισαγωγή στη θεωρία των παιγνίων (2009). Γράμμα προς την AMS σχετικά με το βιβλίο και απάντηση της AMS Γράμμα προς την AMS εναντίον της απόσυρσης του βιβλίου
Λ-Εγουέλ Ντιβιζιόνι Μαλτία

Η Λ-Εγουέλ Ντιβιζιόνι Μαλτία (μαλτέζικα: L-Ewwel Diviżjoni Maltija) είναι το δεύτερο επίπεδο πρωταθλήματος στη Μάλτα. Ονομάζεται και BOV First Division League για εμπορικούς λόγους (BOV: Bank of Valletta). Η διοργάνωση ξεκίνησε το 1909. Στο Σύστημα ποδοσφαιρικών πρωταθλημάτων Μάλτας πάνω από τη διοργάνωση αυτή είναι η Πρέμιερ Λιγκ Μάλτι και από κάτω οι Ιτ-Τιένι Ντιβιζιόνι Μαλτία και Ιτ-Τιελέτ Ντιβιζιόνι Μαλτία.

 Στο πρωτάθλημα λαμβάνουν μέρος 12 ομάδες. Κάθε ομάδα αναμετράται με όλες τις υπόλοιπες από δύο φορές, μία εντός και μία εκτός έδρας. Μετά την ολοκλήρωση της 22ης αγωνιστικής οι πρώτες δύο ομάδες προβιβάζονται στην Πρέμιερ Λιγκ Μάλτι και οι τρεις τελευταίες υποβιβάζονται στην Ιτ-Τιένι Ντιβιζιόνι Μαλτία. Η τρίτη ομάδα δίνει αγώνα πλέι-οφ με την 10η ομάδα της Πρέμιερ Λιγκ Μάλτι για συμμετοχή στην ανώτατη κατηγορία της επόμενης περιόδου. Σημείωση: Ο πίνακας πιθανώς να μην είναι πλήρης. Δεν βρέθηκαν στοιχεία για τις περιόδους πριν το 1999 και δεν είναι γνωστή η περίοδος έναρξης του πρωταθλήματος. Σύστημα ποδοσφαιρικών πρωταθλημάτων Μάλτας Το πρωτάθλημα στην ιστοσελίδα Maltafootball.com Το πρωτάθλημα στην ιστοσελίδα soccerway.com League321.com - Οι πίνακες βαθμολογίας του μαλτέζικου ποδοσφαίρου
Αγριόκοτα

Η αγριόκοτα (Bonasa bonasia ή Tetrastes bonasia) είναι ένα από τα μικρότερα μέλη της υποοικογένειας πουλιών (πτηνών) που είναι γνωστά ως αγριόγαλοι (Tetraoninae). Δεν είναι αποδημητικό είδος και ζει από την κεντρική-ανατολική Ευρώπη μέχρι το βόρειο νησί Χοκκάιντο της Ιαπωνίας, σε πυκνά και υγρά ανάμικτα δάση κωνοφόρων, κατά προτίμηση με έλατα.

 Η αγριόκοτα έχει μήκος 35 έως 39 εκατοστόμετρα. Το κοντόχοντρο αυτό πουλί έχει πτέρωμα με λεπτά πιτσιλωτά σχέδια, αλλά ουσιαστικά έχει γκριζωπό άνω μέρος, καφετιές φτερούγες (πτέρυγες) και φουντουκί κάτω μέρος με λευκές «πινελιές». Το αρσενικό φέρει μικρό όρθιο κεφάλι και μαύρο λαιμό με λευκό πλαίσιο. Το θηλυκό έχει βραχύτερο κεφάλι και δεν έχει μαύρο χρώμα στον λαιμό. Κατά την πτήση του, φαίνεται η γκρίζα ουρά του με το μαύρο άκρο. Το αρσενικό έχει υψίσυχνο τιτίβισμα «ti-ti-ti-ti-ti», ενώ το θηλυκό ένα «υγρό» «τεττεττεττετ». Αυτά τα καλέσματα, μαζί με τον ήχο των πτερύγων όταν πετά, είναι συχνά οι μοναδικές ενδείξεις της παρουσίας της αγριόκοτας, αφού η ντροπαλότητά της και το ενδιαίτημά της (πυκνό δάσος) την καθιστούν σχεδόν αόρατη στον παρατηρητή. Η αγριόκοτα βρίσκει την τροφή της στο έδαφος και στους θάμνους, αν και συνήθως κάθεται πάνω στα δέντρα. Αυτή η τροφή είναι κυρίως φυτική, που συμπληρώνεται από μερικά έντομα κατά την περίοδο της ωοτοκίας. Η φωλιά της αγριόκοτας κατασκευάζεται πάνω στο έδαφος. Συνήθως σε κάθε ωοτοκία το θηλυκό γεννά από τρία μέχρι έξι αυγά. Το θηλυκό επωάζει τα αυγά επί 25 ημέρες και φροντίζει τους νεοσσούς μόνο του, όπως είναι ο κανόνας με τα πτηνά της τάξεως των ορνιθόμορφων. Κατάσταση κινδύνου Factsheet στην Avibase
1.500 μέτρα στους Ολυμπιακούς Αγώνες

Ο δρόμος 1.500 μέτρων, είναι αγώνας δρόμου ημιαντοχής και αποτελεί ένα από τα πιο ενδιαφέροντα αγωνίσματα στίβου των Ολυμπιάδων. Τα 1.500 μέτρα είναι κλασικό αγώνισμα, καθώς πρόκειται για ένα από τα 12 αγωνίσματα του στίβου που βρίσκονται συνεχώς στο πρόγραμμα των αγώνων από την Α΄ Ολυμπιάδα του 1896 της Αθήνας.Το αντίστοιχο γυναικείο αγώνισμα εντάχθηκε στο ολυμπιακό πρόγραμμα στην Ολυμπιάδα του 1972 στο Μόναχο.

 Το ολυμπιακό ρεκόρ για το αγώνισμα των ανδρών είναι 3:28.32 και σημειώθηκε από τον Νορβηγό Γιάκομπ Ίνγεμπριγκτσεν στις 7 Αυγούστου 2021 κατά τη διάρκεια των Ολυμπιακών Αγώνων του Τόκιο. Το αντίστοιχο ρεκόρ για τις γυναίκες είναι 3:53.11 και σημειώθηκε από την Κενυάτισα Φέιθ Κίπιεγκον στις 6 Αυγούστου 2021 κατά τη διάρκεια των Ολυμπιακών Αγώνων του Τόκιο. Οι Ολυμπιονίκες 1896-1980, Χρυσός Τύπος ΑΕ Ολυμπιάδα 80, Olympic Press Τοm McNab: Ολυμπιακοί Αγώνες 1984, Bell Η Ιστορία των Ολυμπιακών Αγώνων, Εκδοτική Αθηνών
The Desert Rose Band

Το The Desert Rose Band είναι αμερικάνικο συγκρότημα country rock μουσικής από την Καλιφόρνια και ιδρύθηκε από τους Chris Hillman, Herb Pedersen και John Jorgenson το 1985. Επίσης το συγκρότημα αποτελούταν από τους Bill Bryson στο Μπάσο, Jay Dee Maness στη κιθάρα αλουμινίου και Steve Duncan στα Τύμπανα. Στα τέλη της δεκαετίας του '80 και στις αρχές του '90 πολλά singles του συγκροτήματος υπήρχαν στη λίστα "Hot Country Singles & Tracks" μέχρι τον Φεβρουάριο του 1994 όπου το συγκρότημα διαλύθηκε.

 Οι Chris Hillman, Herb Pederson, Jay Dee Maness, John Jorgenson, Bill Bryson, και Steve Duncan παρουσίασαν την πρώτη συναυλία τους μετά την επανένωση στο Belly Up του Solana Beach. Το 2010 το The Desert Rose Band ανακοίνωσε ότι θα κάνει πιο πολλές συναυλίες επανένωσης και από τότε το συγκρότημα συνεχίζει να κάνει συναυλίες. Chart performance of the albums of the band Chart performance of the singles by the band [ https://web.archive.org/web/20131216081152/http://www.collectionscanada.gc.ca/rpm/028020-119.01-e.php?brws_s=1&file_num=nlc008388.8688&type=1&interval=24&PHPSESSID=11jq1uuicfbth860997u8p11q4 ] CMT.com profile chrishillman.com herbpedersen.com johnjorgenson.com drb-fans.com
Πινερόλο

Η Πινερόλο ή Πινιερόλ, (ιταλικά: Pinerolo, γαλλικά: Pignerol) είναι ιστορική παραποτάμια πόλη πρωτεύουσα ομώνυμης επαρχίας, στο νομό του Τορίνου, της ευρύτερης περιοχής του Πεδεμοντίου, της ΒΔ. Ιταλίας, κοντά στα σύνορα με τη Γαλλία.

 Η Πινερόλο βρίσκεται 40 χιλιόμετρα νοτιοδυτικά του Τορίνο, σε υψόμετρο 376 μ. (1234 πόδια) παρά τις όχθες του ποταμού Chisone. Διακρίνεται στην Πάνω Πινερόλο (παλαιά) και στη Κάτω Πινερόλο που είναι η σύγχρονη πόλη. Αποτελεί λόγω και της θέσης της σημαντικό εμπορικό και βιομηχανικό κέντρο. Υφίστανται βιομηχανίες υφαντουργίας, παραγωγής μηχανών και μεταλλουργίας. Το 1960 ο πληθυσμός της αριθμούσε περίπου τους 21.000 κατοίκους, ενώ σήμερα υπολογίζεται στους 35.700 (έτος 2009). Στην ιστορία είναι γνωστή από τον Μεσαίωνα όπου υπήρξε ένα από τα οχυρά του Οίκου των Δουκών της Σαβοΐας από εποχής Αμεδαίου Δ΄ (1243). Περισσότερο όμως γνωστή φέρεται στους στρατιωτικούς από την περίφημη Σχολή Αξιωματικών Ιππικού που υφίσταται ακόμα και σήμερα. Το 1536, όταν τα γαλλικά στρατεύματα εισέβαλαν στη περιοχή του Πεδεμοντίου κατελήφθη μεταξύ των άλλων και η Πινιερόλ όπου και παρέμεινε στη κατοχή τους μέχρι το 1574. Το 1631 περιήλθε και πάλι στους Γάλλους μέχρι το 1696 όταν υπογράφηκε η Συνθήκη του Τορίνο όπου και επανήλθε στον Οίκο της Σαβοΐας, ακολουθώντας την τύχη του Οίκου και την ενσωμάτωση στο Βασίλειο της Ιταλίας. Στη πόλη αυτή, το 1680, πέθανε κρατούμενος επί 15 χρόνια, ο επί βασιλείας Λουδοβίκου ΙΔ΄, Γάλλος υπουργός οικονομικών Νικολά Φουκέ. Σημαντικότερα αξιοθέατα της πόλης είναι ο καθεδρικός ναός και το ιστορικό κωδωνοστάσιο, αφιερωμένος στον Άγιο Μαυρίκιο, γοτθικού ρυθμού που ανάγεται στον 9ο αιώνα. Την ονομασία της πόλης αυτής φέρει η ιταλική 24η Μηχανοκίνητη Μεραρχία Πεζικού που έδρασε στην Ελλάδα, στην περιοχή της Θεσσαλίας, όπου και προκάλεσε το ολοκαύτωμα του Δομενίκου, και της Ηπείρου, στον Β' Π.Π. που αποτελούσε τότε επιμέρους διοικητική μονάδα της 11ης Ιταλικής Στρατιάς. Όταν γνωστοποιήθηκε η ανακωχή, που υπέγραψαν οι σύμμαχοι της Ελλάδος με την κυβέρνηση του στρατάρχη Πιέτρο Μπαντόλιο, ο οποίος είχε καταλάβει την εξουσία και είχε καθαιρέσει τον Μουσολίνι, η Μεραρχία Πινερόλο στις 12 Σεπτεμβρίου του 1943 παραδόθηκε, σε συνεργασία με τη Βρετανική Στρατιωτική Αποστολή, στην αντιστασιακή οργάνωση του ΕΛΑΣ. Παράδοση της Μεραρχίας "Πινερόλο" "Νεώτερον Εγκυκλοπαιδικόν Λεξικόν Ηλίου" τομ.15ος, σελ.912.
Α1 Κατηγορία επιτραπέζιας αντισφαίρισης γυναικών 2009-2010

Το πρωτάθλημα επιτραπέζιας αντισφαίρισης γυναικών για την περίοδο 2009−2010 διεξήχθη με τη συμμετοχή 7 ομάδων μετά την αποχώρηση του Α.Ο. Πεύκης. Διεξήχθη σε δύο γύρους, σύνολο 12 αγώνων για κάθε ομάδα, ενώ δεν διεξήχθησαν πλέι οφ. Πρωταθλητής αναδείχθηκε ο αήττητος Α.Σ. Πέρα Αθηνών.

 Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Στην Α1 παρέμεινε η Α.Ε. Αθήνα. ενώ προβιβάστηκαν οι Φοίνικες Πάτρας. Τελική Βαθμολογία πρωταθλήματος Επίσημος ιστότοπος Ε.Φ.Ο.Επ.Α Τα μπαράζ Επίσημος ιστότοπος Ε.Φ.Ο.Επ.Α
Χάρι Χόλε

Ο Χάρι Χόλε (νορβηγικά.: Harry Hole) είναι ο φανταστικός αστυνομικός που αποτελεί βασικό ήρωα σε μια σειρά μυθιστορημάτων αστυνομικής λογοτεχνίας του Νορβηγού συγγραφέα Τζο Νέσμπο. Όλα τα βιβλία με πρωταγωνιστή τον Χάρι Χόλε, κυκλοφορούν και στα ελληνικά.

 Ο Χόλε είναι επιθεωρητής της αστυνομίας του Όσλο. Έχασε τη μητέρα του από καρκίνο όταν ήταν είκοσι ετών, ενώ έχει μια αδερφή με σύνδρομο ντάουν. Ο Χόλε έχει σκληροτράχηλο χαρακτήρα, είναι γύρω στα σαράντα, άγαμος, με προβλήματα αλκοολισμού, ενώ πολλές φορές καταφεύγει σε ανορθόδοξες μεθόδους για να επιλύσει τις υποθέσεις του. Δεν είναι ιδιαίτερα δημοφιλής στους κύκλους της αστυνομίας, όμως οι συνάδελφοί του τον σέβονται, έστω και απρόθυμα. Όντας μοναχικός χαρακτήρας, έχει λιγοστούς αλλά πιστούς φίλους, ενώ σημαντικό ρόλο στη ζωή του παίζει η Ράκελ Φάουκε "Πέρα από τα κλισέ του είδους, ο αλκοολικός και ανυπότακτος Χάρι Χόλε καταφέρνει πάντα να μας εκπλήσσει... Η σχέση του με τη Ράκελ είναι πραγματικά πολυεπίπεδη και το πιο βασανιστικό αίνιγμα της αστυνομικής λογοτεχνίας. "Ο φαντομάς" απογειώνει τη σαρωτική φόρα που έχει ο νορβηγός Jo Nesbo." The Independent με την οποία έρχεται σε επαφή για πρώτη φορά στο βιβλίο Ο Κοκκινολαίμης. 1997 - Η Νυχτερίδα 1998 - Οι Κατσαρίδες 2000 - Ο Κοκκινολαίμης 2002 - Νέμεσις 2003 - Το Αστέρι του Διαβόλου 2005 - Ο Λυτρωτής 2007 - Ο Χιονάνθρωπος 2009 - Η Λεοπάρδαλη 2011 - Ο Φαντομάς 2013 - Η Αστυνομία 2017 - Η Δίψα 2019 - Μαχαίρι 2022 -Ματωμένη Σελήνη
Κυβέρνηση Αλέξανδρου Παπαναστασίου 1932

Η Κυβέρνηση Αλέξανδρου Παπαναστασίου 1932 (Μάιος - Ιούνιος 1932) σχηματίστηκε μετά την παραίτηση της κυβέρνησης Βενιζέλου, με την κοινοβουλευτική στήριξη του κόμματος των Φιλελευθέρων. Ωστόσο, κατά τη διάρκεια της συζήτησης στη Βουλή, των προγραμματικών δηλώσεων της νέας Κυβέρνησης, ο Ελευθέριος Βενιζέλος είπε ότι θα τη στηρίξει υπό όρους - παρέχοντας μάλλον ψήφο ανοχής παρά ψήφο εμπιστοσύνης. Ο Παπαναστασίου δε θεώρησε επαρκή τη στήριξη που του παρεχόταν και υπέβαλλε την παραίτησή του.

 «Πρωθυπουργός» - («Πρόεδρος του υπουργικού συμβουλίου»): Αλέξανδρος Παπαναστασίου«Υφυπουργός παρά τω Πρωθυπουργώ» : Δημήτριος Ηρακλείδης«Επί των Εξωτερικών υπουργός»: Αλέξανδρος Παπαναστασίου «Επί της Δικαιοσύνης υπουργός»: Κωνσταντίνος Τριανταφυλλόπουλος «Επί των Εσωτερικών υπουργός»: Νικόλαος Μπακόπουλος «Επί της Παιδείας και των Θρησκευμάτων υπουργός»: Περικλής Καραπάνος «Επί των Οικονομικών υπουργός» : Κυριάκος Βαρβαρέσος «Επί των Οικονομικών υφυπουργός» : Αριστοτέλης Σίδερης «Επί της Εθνικής Οικονομίας υπουργός»: προσωρινά, Κωνσταντίνος Τριανταφυλλόπουλος «Επί της Εθνικής Οικονομίας υφυπουργός» : Δαμιανός Κυριαζής «Επί των Δημοσίων Συγκοινωνιών υπουργός»: Σπυρίδων Κορώνης «Επί των Δημοσίων Συγκοινωνιών υφυπουργός» : Κωνσταντίνος Βουδούρης «Επί της Γεωργίας υπουργός»: Αναστάσιος Μπακαλμπάσης «Επί της Υγιεινής υπουργός» : - «Επί της Υγιεινής υφυπουργός» : Δημήτριος Σαράτσης «Επί της Προνοίας και Αντιλήψεως υπουργός»: προσωρινά, Αναστάσιος Μπακαλμπάσης «Επί των Στρατιωτικών υπουργός»: προσωρινά, Αλέξανδρος Παπαναστασίου «Επί των Στρατιωτικών υφυπουργός» : Γεώργιος Σκανδάλης «Επί των Ναυτικών υπουργός»: προσωρινά, Αλέξανδρος Παπαναστασίου «Επί της Αεροπορίας» : προσωρινά, Αλέξανδρος Παπαναστασίου «Επί της Αεροπορίας υφυπουργός» : Γεώργιος Σκανδάλης«Υφυπουργός - Γενικός Διοικητής Κρήτης» : Δημήτριος Καλλιτσουνάκης «Υπουργός - Γενικός Διοικητής Θεσσαλονίκης» : Στυλιανός Γονατάς «Υφυπουργός - Γενικός Διοικητής Θράκης» : Νικόλαος Τζερμιάς «Υφυπουργός - Γενικός Διοικητής Ηπείρου» : Αύγουστος Θεολογίτης Φωτογραφία της Κυβέρνησης από το αρχείο της ΕΡΤ
X

Το γράμμα X είναι γράμμα του λατινικού αλφαβήτου, που προέρχεται από το ελληνικό γράμμα Χ. ar: el: ξι (Ξ ξ) he: hi: hy: ik: ka: ko: ml: mn: ta: th:

 Στη διεθνή ορολογία το X συμβολίζει: Τον αριθμό 10 στους Ρωμαϊκούς αριθμούς. Τις Ακτίνες Χ τμήμα της ηλεκτρομαγνητικής ακτινοβολίας. xa xb xc xd xe xf xg xh xi xj xk xl xm xn xo xp xq xr xs xt xu xv xw xx xy xz
Πρώτος υπουργός

Ο πρώτος υπουργός (αγγλικά: first minister‎) είναι μορφή αρχηγού κυβέρνησης. Ο όρος έχει κυριολεκτικά την ίδια σημασία με τον «πρωθυπουργό», αλλά συνήθως επιλέγεται για να διακρίνει τον κάτοχο του αξιώματος από έναν ανώτερο πρωθυπουργό. Επί του παρόντος, ο τίτλος του πρώτου υπουργού χρησιμοποιείται για τον πολιτικό ηγέτη μιας αυτοτελούς εθνικής κυβέρνησης, όπως οι αυτοτελείς κυβερνήσεις της Σκωτίας, της Ουαλίας και της Βόρειας Ιρλανδίας ή μιας εξαρτημένης επικράτειας.

 Στον Καναδά, πρώτος υπουργός είναι οποιοσδήποτε από τους Καναδούς πρώτους υπουργούς του Στέμματος, αλλιώς γνωστοί ως αρχηγοί κυβερνήσεων, συμπεριλαμβανομένου του Πρωθυπουργού του Καναδά και των επαρχιακών και εδαφικών πρωθυπουργών (premiers). Ο τίτλος χρησιμοποιείται σε τύπους όπως "συνεδριάσεις πρώτων υπουργών".Στη Νέα Γη και Λαμπραντόρ, η αυτοδιοικούμενη περιοχή των Ινουίτ του Νουνατσιαβούτ προβλέπει έναν πρώτο υπουργό υπεύθυνο για τη Συνέλευση του Νουνατσιαβούτ. Ο αρχηγός της κυβέρνησης της Νορβηγίας ονομαζόταν πρώτος υπουργός (νορβηγικά: førstestatsråd) μεταξύ 1814 και 1873, ενώ η χώρα βρισκόταν σε ένωση με τη Σουηδία. Το 1893, 12 χρόνια πριν από τη διάλυση της ένωσης, άλλαξε σε πρωθυπουργό (statsminister). Στο Ηνωμένο Βασίλειο, ο όρος πρώτος υπουργός χρησιμοποιήθηκε κάποτε εναλλακτικά με τον πρωθυπουργό, όπως όταν ο Ουίνστον Τσώρτσιλ δήλωσε: "Δεν έγινα πρώτος υπουργός της Αυτού Μεγαλειότητας για να επιβλέψω την διάλυση της Βρετανικής Αυτοκρατορίας!"Σήμερα, ο όρος χρησιμοποιείται για να περιγράψει τους ηγέτες των αυτοτελών κυβερνήσεων της Σκωτίας, της Ουαλίας και της Βόρειας Ιρλανδίας. Βλέπε: Πρώτος Υπουργός της Σκωτίας Πρώτος Υπουργός της Ουαλίας Πρώτος Υπουργός και αναπληρωτής Πρώτος Υπουργός της Βόρειας Ιρλανδίας Στην Αυστραλία, οι πρωθυπουργοί και οι επικεφαλής υπουργοί είναι οι πρώτοι υπουργοί των πολιτειών και των εδαφών αντίστοιχα.Στη Γερμανία, ο πρώτος υπουργός σε κάθε ομοσπονδιακό κράτος είναι γνωστός ως Υπουργός Πρόεδρος (Ministerpräsident).Στη Μαλαισία, ο πρώτος υπουργός για κάθε πολιτεία είναι γνωστός ως Menteri Besar. Εν τω μεταξύ, οι αρχηγοί κυβερνήσεων στις τέσσερις πολιτείες χωρίς μονάρχη ονομάζονται επικεφαλής υπουργοί. Ο Τζορτζ Πράις κατείχε το αξίωμα του Πρώτου Υπουργού της Βρετανικής Ονδούρας από το 1961 έως το 1964, όταν έγινε αυτοδιοικούμενο κράτος και ο τίτλος άλλαξε σε Πρωθυπουργός (Premier). Συνέχισε ως πρωθυπουργός αφού η αποικία άλλαξε τα όνομά της σε Μπελίζ, και στη συνέχεια ως Πρωθυπουργός μετά την πλήρη ανεξαρτησία της Μπελίζ το 1981.
Πάβελ Τσερενκόφ

Ο Πάβελ Αλεξέγιεβιτς Τσερενκόφ (ρωσικά: Па́вел Алексе́евич Черенко́в, 28 Ιουλίου 1904 – 6 Ιανουαρίου 1990) ήταν Σοβιετικός φυσικός ρωσικής καταγωγής, που τιμήθηκε με το Βραβείο Νόμπελ Φυσικής το 1958. Είναι γνωστός κυρίως από το ομώνυμο φαινόμενο που ανακάλυψε το 1934.

 Ο Τσερενκόφ γεννήθηκε στο μικρό χωριό Νόβαγια Τσιγκλά στην Περιφέρεια Βορόνεζ της Ρωσίας. Οι γονείς του ήταν ο Αλεξέι και η Μαρία Τσερενκόφ. Απεφοίτησε από το Τμήμα Φυσικής και Μαθηματικών του Πολιτειακού Πανεπιστημίου του Βορόνεζ το 1928, και το 1930 ανέλαβε μία θέση ερευνητή στο Ινστιτούτο Φυσικής Λέμπεντεφ. Την ίδια χρονιά παντρεύτηκε τη Μαρία Πουτίντσεβα, κόρη του καθηγητή Ρωσικής Φιλολογίας Α.Μ. Πουτίντσεφ. Απέκτησαν δύο παιδιά, τον Αλεξέι και την Έλενα. Το 1940 ο Τσερενκόφ πήρε τον τίτλο του διδάκτορα των Φυσικομαθηματικών Επιστημών. Το 1953 διορίσθηκε καθηγητής της Πειραματικής Φυσικής. Από το 1959 ήταν επικεφαλής του εργαστηρίου αντιδράσεων φωτονίων-μεσονίων του Ινστιτούτου Φυσικής Λέμπεντεφ. Παρέμεινε καθηγητής επί 14 χρόνια. Το 1970 έγινε Ακαδημαϊκός στην Ακαδημία Επιστημών της ΕΣΣΔ. Ο Τσερενκόφ πέθανε στη Μόσχα σε ηλικία 86 ετών και τάφηκε στο Κοιμητήριο Νοβοντέβιτσι. Το 1934, εργαζόμενος υπό τον Σ.Ι. Βαβίλοφ, ο Τσερενκόφ παρετήρησε την εκπομπή γαλάζιου φωτός από ένα μπουκάλι με νερό που δεχόταν ραδιενεργό ακτινοβολία. Αυτό το φαινόμενο, που συνδέεται με φορτισμένα υποατομικά σωματίδια τα οποία κινούνται με μεγαλύτερη ταχύτητα από ό,τι το φως μέσα στο συγκεκριμένο υλικό μέσο, αποδείχθηκε πολύ χρήσιμο στα πειράματα Πυρηνικής Φυσικής και στη μελέτη των κοσμικών ακτίνων. Πήρε το όνομα του ερευνητή και είναι σήμερα γνωστό ως Φαινόμενο Τσερενκόφ ή (συνηθέστερα) Ακτινοβολία Τσερενκόφ. Οι ανιχνευτές της ακτινοβολίας αυτής αποκαλούνται επίσης «ανιχνευτές Τσερενκόφ» και αποτελούν τον πιο συνηθισμένο εξοπλισμό στην έρευνα των σωματιδίων υψηλής ταχύτητας. Μια τέτοια συσκευή τοποθετήθηκε σε έναν από τους πρώτους τεχνητούς δορυφόρους: τον Σπούτνικ 3. Ο Πάβελ Τσερενκόφ έλαβε επίσης μέρος στη σχεδίαση και κατασκευή επιταχυντών ηλεκτρονίων, καθώς και στην έρευνα των αντιδράσεων φωτονίων-μεσονίων και φωτονίων-πυρήνων. Ο Τσερενκόφ τιμήθηκε για πρώτη φορά το 1946 από κοινού με τους Σ.Ι. Βαβίλοφ, Ιλιά Φρανκ και Ίγκορ Ταμ, με κρατικό βραβείο της ΕΣΣΔ, και δύο φορές ακόμα, το 1952 και το 1977 για καθαρά δικές του έρευνες. Το 1958 τιμήθηκε με το Βραβείο Νόμπελ Φυσικής για την ανακάλυψη του φαινομένου Τσερενκόφ. Επίσης βραβεύθηκε με τον τίτλο του «Ήρωα της Σοσιαλιστικής Εργασίας» το 1984. Φωτογραφία του Τσερενκόφ από τη Ρωσική Ακαδημία Επιστημών
Ελισάβετ Πλανταγενέτη του Έξετερ

Η Ελισάβετ του Λάνκαστερ (21 Φεβρουαρίου 1363 - 24 Νοεμβρίου 1426) ήταν τρίτο παιδί του Ιωάννη της Γάνδης και της πρώτης συζύγου του Λευκής του Λάνκαστερ, ανατράφηκε στην παιδική ηλικία από τη τρίτη σύζυγο του πατέρα της Αικατερίνη Σουίνφορντ και βρισκόταν πάντοτε σε ανταγωνισμό με τα μεγαλύτερα αδέλφια της.

 Παντρεύτηκε στο κάστρο του Κένιλγουορθ τον Τζων Χέιστινγκς, 3ο κόμη του Πέμπροκ (24 Ιουνίου 1380), η ίδια ήταν 17 ετών και ο σύζυγος της ήταν μόλις 8, σε έξι χρόνια ο γάμος της με τον νεαρό Χέιστινγκς ακυρώθηκε. Η Ελισάβετ σε ηλικία 24 ετών διέκοψε τις σχέσεις της με τον 14χρονο σύζυγο της, θεωρείται ότι είχε ερωτευτεί τον ετεροθαλή αδελφό του ξαδέλφου της Ριχάρδο Β΄ της Αγγλίας με τον οποίο είχε μείνει έγκυος. Το γεγονός αυτό πίεσε τον Ιωάννη της Γάνδης να ακυρώσει τον πρώτο γάμο της, παντρεύτηκε εσπευσμένα στις 24 Ιουνίου 1386 στο Πλίμουθ τον Τζων Χόλλαντ, 1ο δούκα του Έξετερ. Ο σύζυγος της εκτελέστηκε από τον κουνιάδο του Ερρίκο Δ΄ μετά την ανάμειξη του στην "Επανάσταση των Επιφανών" με στόχο την δολοφονία του (1400). Η Ελισάβετ προχώρησε σε τρίτο γάμο χωρίς την άδεια του αδελφού της με τον Τζων της Κορνουάλης, 1ο βαρόνο του Φανχόπ, ο Ερρίκος Δ΄ της Αγγλίας διέταξε την σύλληψη του αλλά ο γάμος ήταν επιτυχημένος και απέκτησε μαζί του δυο παιδιά.Η Ελισάβετ πέθανε στις 24 Νοεμβρίου 1426 και τάφηκε στην εκκλησία του Μπάρφορτ. Με τον δεύτερο σύζυγο της Τζων Χόλλαντ, 1ο δούκα του Έξετερ απέκτησε: Ρίτσαρντ Χόλλαντ, 2ος κόμης του Χάντινγκτον (πέθανε στις 3 Σεπτεμβρίου 1400), έζησε μετά τον πατέρα του μόνο 7 μήνες Τζων Χόλλαντ, 2ος δούκας του Έξετερ σερ Έντουαρντ Χόλλαντ Κωνσταντία Χόλλαντ (1387 - 1437) παντρεύτηκε σε πρώτο γάμο τον Τόμας Μόουμπραι, 4ο κόμη του Νόρφολκ και σε δεύτερο γάμο τον Σερ Τζων Γκρέυ Ελισάβετ Χόλλαντ (1389 - 1449) παντρεύτηκε τον Σερ Ρότζερ Φίεν Αλίκη Χόλλαντ (1392 - 1406) παντρεύτηκε τον Ρίτσαρντ Ντρ Βερ, 11ο κόμη της ΟξφόρδηςΜε τον τρίτο σύζυγό της σερ Τζων της Κορνουάλης, 1ο βαρόνο του Φάνχοουπ παιδιά της ήταν: Κωνσταντία της Κορνουάλης (1401 - 1427). σερ Τζων της Κορνουάλης (1404 - 1422), αποκεφαλίστηκε σε ηλικία 18 ετών στην μάχη του Μω. Oxford Dictionary of National Biography (online resource) 2004-2007. (Print version: Oxford dictionary of national biography : in association with the British Academy : from the earliest times to the year 2000 / edited by H.C.G. Matthew and Brian Harrison.) Article on "Elizabeth of Lancaster" by Anthony Goodman. Weir, Alison., Britains royal families (London, 2007) Weir, Alison., Katherine Swynford (London, 2008) Barker, Juliet., Agincourt (London, 2005)